smcproject/ml-wiki-sentences huggingface dataset:
പൃഥ്വിരാജ് സുകുമാരൻ സംവിധാനം ചെയ്ത് മുരളി ഗോപിയുടെ രചനയിൽ വരാനിരിക്കുന്ന ഒരു ഇന്ത്യൻ മലയാളം ആക്ഷൻ ത്രില്ലർ ചിത്രമാണ് L2E എന്നും വിളിക്കപ്പെടുന്ന L2: എംപുരാൻ .
2019 ലെ ലൂസിഫറിന്റെ പിൻഗാമിയായി ആസൂത്രണം ചെയ്ത മൂന്ന് ചിത്ര പരമ്പരയിലെ രണ്ടാം ഭാഗമാണിത്.
ലൈക പ്രൊഡക്ഷൻസിന്റെ ബാനറിൽ സുബാസ്കരൻ അല്ലിരാജയും ആശിർവാദ് സിനിമാസിന്റെ ആന്റണി പെരുമ്പാവൂരും ചേർന്നാണ് ചിത്രം നിർമ്മിക്കുന്നത്.
ഖുറേഷി-അബ്‌റാം / സ്റ്റീഫൻ നെടുമ്പള്ളി എന്ന പ്രധാന കഥാപാത്രമായി മോഹൻലാൽ അഭിനയിക്കുന്ന ചിത്രത്തിൽ പൃഥ്വിരാജ് , മഞ്ജു വാര്യർ , ടൊവിനോ തോമസ് എന്നിവർക്കൊപ്പം മുൻ ചിത്രത്തിലെ അഭിനേതാക്കളും ഈ ചലച്ചിത്രത്തിൽ അഭിനയിക്കുന്നു.
ഈ ചലച്ചിത്രത്തിന് സംഗീതം ഒരുക്കിയത് ദീപക് ദേവാണ്.
ലൂസിഫർ യഥാർത്ഥത്തിൽ മൂന്ന് ഭാഗങ്ങളുള്ള സിനിമയായാണ് വിഭാവനം ചെയ്തത്.
ലൂസിഫർ എന്ന പേരിലാണ് ആദ്യഭാഗം നിർമ്മിച്ചത്.
ആദ്യ ചിത്രത്തിന്റെ വിജയമാണ് പരമ്പരയിലെ രണ്ടാം ഭാഗവുമായി മുന്നോട്ട് പോകാനുള്ള തീരുമാനത്തിലേക്ക് നയിച്ചത്.
2019 ജൂണിലാണ് എംപുരാന്റെ പ്രഖ്യാപനം നടന്നത്.
2020-ന്റെ മധ്യത്തിൽ ആദ്യം പ്ലാൻ ചെയ്‌ത ചിത്രീകരണം കോവിഡ്-19 പാൻഡെമിക് കാരണം കാലതാമസം നേരിട്ടു.
എമ്പുരാന്റെ വ്യാപ്തി വികസിപ്പിക്കാൻ മുരളി ഈ അവസരം മുതലെടുത്തു.
2022 ജൂലൈയിൽ തിരക്കഥ പൂർത്തിയായി.
അടുത്ത മാസം പ്രീ-പ്രൊഡക്ഷൻ ആരംഭിച്ചു.
ഒറിജിനലിന്റെ നിർമ്മാതാവായ ആശിർവാദ് സിനിമാസിനൊപ്പം മലയാള സിനിമയിൽ അവരുടെ അരങ്ങേറ്റം കുറിച്ചുകൊണ്ട് 2023 ൽ ലൈക്ക പ്രൊഡക്ഷൻസ് ഒരു നിർമ്മാതാവായി ചേർന്നു.
2023 ഒക്ടോബർ 5 ന് ഫരീദാബാദിൽ പ്രിൻസിപ്പൽ ഫോട്ടോഗ്രഫി ആരംഭിച്ചു.
യുണൈറ്റഡ് സ്റ്റേറ്റ്സ് , യുണൈറ്റഡ് കിംഗ്ഡം , യുഎഇ , ഇറാൻ , തുർക്കി , ജോർജിയ , മെക്സിക്കോ , റഷ്യ എന്നിവയുൾപ്പെടെ വിവിധ സ്ഥലങ്ങളിൽ ചിത്രത്തിൻ്റെ തുടർന്നുള്ള ഷൂട്ടിങ്ങുകൾ നടന്നു.
കാസ്റ്റ് ഖുറേഷി-അബ്‌റാം/സ്റ്റീഫൻ നെടുമ്പള്ളിയായി മോഹൻലാൽ സായിദ് മസൂദായി പൃഥ്വിരാജ് സുകുമാരൻ പ്രിയദർശിനി "പ്രിയ" രാംദാസ് ആയി മഞ്ജു വാര്യർ മുഖ്യമന്ത്രി ജതിൻ രാംദാസായി ടൊവിനോ തോമസ് ഗോവർദ്ധനായി ഇന്ദ്രജിത്ത് സുകുമാരൻ മഹേശ വർമ്മയായി സായ് കുമാർ മുരുകനായി ബൈജു സന്തോഷ് ജാൻവിയായി സാനിയ അയ്യപ്പൻ ആൻഡ്രിയ ജെനീഫർയായി അനുഷ്ക രുദ്ര വർമ്മ പി കെ രാംദാസായി സച്ചിൻ ഖേദേക്കർ ഇന്റർപോൾ ഓഫീസർ റോബർട്ട് മക്കാർത്തിയായി അലക്സ് ഒ നെൽ ഷൈൻ ടോം ചാക്കോ അർജുൻ ദാസ് രാഹുൽ മാധവ് സംഗീതം
ദീപക് ദേവ് സംഗീതസംവിധായകനായി ഈ ചലച്ചിത്രത്തിൽ തിരിച്ചെത്തി.
2023 മാർച്ചിൽ താൻ എമ്പുരാനിലെ സംഗീത പ്രവർത്തനങ്ങൾ ആരംഭിച്ചുവെന്ന് ദേവ് പറഞ്ഞു.
2022 നവംബറിൽ ചിത്രത്തിന്റെ പ്രീ-പ്രൊഡക്ഷൻ നടക്കുമ്പോൾ ചിത്രത്തിന്റെ റിലീസ് തീയതി തീരുമാനിച്ചിട്ടില്ലെന്ന് പൃഥ്വിരാജ് പറഞ്ഞു.
മലയാളത്തിന് പുറമെ ഹിന്ദി , കന്നഡ , തമിഴ് , തെലുങ്ക് ഭാഷകളിലും ചിത്രം പുറത്തിറങ്ങും.
നിർമ്മാതാക്കൾ L2E എന്ന ഹ്രസ്വ തലക്കെട്ടോടെയാണ് ചിത്രം വിപണനം ചെയ്യുന്നത്.
ടീം പ്രഖ്യാപിച്ചതുപോലെ ലൂസിഫർ ഒരു ട്രൈലോജിയാണ്.
2019 സെപ്റ്റംബറിലെ ഒരു പരിപാടിയിൽ മൂന്നാമത്തെ ചിത്രം സീരീസിലെ വളരെ ഇരുണ്ട തീം പര്യവേക്ഷണം ചെയ്യുമെന്ന് പൃഥ്വിരാജ് പരാമർശിച്ചു.
ബാഹ്യ ലിങ്കുകൾ L2: എംപുരാൻ ഇന്റർനെറ്റ് മൂവി ഡാറ്റാബേസിൽ അവലംബം
ഈന്ത് ഇംഗ്ലീഷ് വിലാസം https://ml.wikipedia.org/wiki/Cycas_circinalis
കേരളത്തിൽ കണ്ട് വരുന്ന ഒരു മരമാണു ഈന്ത് .
( Cycas circinalis Linn ) തെങ്ങിന്റെ ഓലയോട് സാമ്യമുള്ള  പട്ടകളാണ്‌ ഈന്തിന്റെ ഏറ്റവും വലിയ ആകർഷണം.
നെല്ലിക്കയോളം വലിപ്പത്തിൽ കട്ടിയുള്ള തോടോടുകൂടിയ ഈന്തിൽ കായ ആണിതിന്റെ ഫലം.
വടക്കൻ കേരളത്തിൽ ചിലയിടങ്ങളിൽ ഈന്തിൻ കായ വെട്ടി ഉണക്കി ഈന്തിൻ പുടി എന്ന വിശിഷ്ട വിഭവം തയ്യാർ ചെയ്ത് ഭക്ഷിക്കുന്നു.
ഈന്തിൻ പട്ടകൾ ഓല മടയുന്ന പോലെ മടഞ്ഞ് കുട്ടികൾ കുട്ടിപ്പുരകൾക്ക് മേൽക്കൂര നിർമ്മിക്കാനും, ആഘോഷങ്ങൾക്ക് തോരണങ്ങൾ ചാർത്താനും ഉപയോഗിക്കുന്നു.
കേരകർഷക കുടുംബങ്ങളിൽ ഓല മടഞ്ഞ് പഠിക്കുന്നതിന്റെ ഭാഗമായി ഈന്തിൻ പട്ട മടഞ്ഞ് കുട്ടികള പരിശീലിപ്പിക്കുന്നു.
ഏതാണ്ട് നൂറുവർഷത്തോളം ജീവിത ദൈർ‌ഘ്യമുള്ളതായി കണക്കാക്കപ്പെടുന്നു.
ഇന്ത്യയിൽ കേരളത്തിന് പുറത്ത് ഗുജറാത്തിലും, ഇന്ത്യക്ക് പുറത്ത് ആഫ്രിക്ക, ശ്രീലങ്ക, മലഗാസ്സി എന്നീ രാജ്യങ്ങളിലും ഈന്ത് കണ്ടുവരുന്നു.
പ്രധാനമായും വാവലുകൾ അഥവാ കടവാതിൽ (വവ്വാൽ) ആണ് ഈന്തിന്റെ വിത്തുവിതരണം നടത്തുന്നത്.
കായ്കൾ ഭക്ഷിക്കുന്ന വാവൽ കായയുടെ പുറംകവചം മാത്രം ദഹിപ്പിക്കുകയും വിത്ത് വിസർജ്ജിക്കുകയും ചെയ്യുന്നു.
തത്ഫലമായി വിത്ത് പലസ്ഥലങ്ങളിലായി വിതരണം ചെയ്യപ്പെടുന്നു.
ആയൂർ‍വേദ മരുന്ന്
ഈന്തിന്റെ വിത്തുകളും ഇലയും ആയൂർ‍വേദ ഗുണങ്ങളുള്ളവയായി കരുതപ്പെടുന്നു.
വാദം, പിത്തം, നീരുവീക്കം എന്നീ രോഗങ്ങളുടെ ചികിത്സക്ക് ഫലപ്രദമായി ഉപയോഗിച്ചു വരുന്നു.
ഈന്തിൻ പുടി ഉണ്ടാക്കുന്ന വിധം
പഴുത്ത് പാകമായ ഈന്തിൻ കായ കുറുകെ വെട്ടി വെള്ളത്തിൽ മുങ്ങി കിടക്കത്തക്കവിധം ഇടുക.
ഏഴുദിവസം വെള്ളം മാറി കൊടുക്കണം.
(കട്ട് പോകാനാണ് ഇങ്ങനെ ചെയ്യുന്നത്.) പിന്നീട് വെയിലത്ത് ഉണങ്ങാൻ വയ്ക്കുക, നല്ല ചൂടുള്ള കാലത്ത് നാലോ അഞ്ചോ ദിവസം വെയിലത്ത് ഇടുക.
ഉണക്കം പാകമായാൽ കായ പൊടിച്ച് (അരി പൊടി പോലെ)വെള്ളം ചേർത്ത് കുഴച്ച് മാവു പോലേ ആക്കി ചെറിയ ചെറിയ ഉരുളകൾ ആക്കി  അടുപ്പിൽ വെച്ച തിളച്ചുകൊണ്ടിരിക്കുന്ന വെള്ളത്തിൽ ഇട്ട് വേവിച്ച് എടുക്കുക.
ചിത്രശാല ഈന്ത് ഈന്ത് ആൺപൂവായ കോൺ,ഒരിക്കൽ പുഷ്പിച്ചാൽ ആൺസസ്യം പിന്നീട് നശിച്ചുപോകും ഈന്തിലെ പെൺ പൂവ് ഈന്തിന്റെ തളിരോലകൾ ഈന്തിന്റെ കായകൾ കായ്ച്ച് നിൽക്കുന്ന ഈന്ത്
അവലംബം ↑ ↑ പുറത്തേക്കുള്ള കണ്ണികൾ വിക്കിസ്പീഷിസിൽ Cycas circinalis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cycas circinalis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൈക്കാസ്
സൈക്കാസ് അല്ലെങ്കിൽ കണ സൈക്കഡേസിയേ എന്ന കുടുംബത്തിലെ ഒരേയൊരു അറിയപ്പെടുന്ന ജീനസ്സിൽപ്പെട്ട സസ്യമാണ്.
ഏതാണ്ട് 113ഫ് സ്പീഷീസുകളെ തിരിച്ചറിഞ്ഞ് അംഗീകരിച്ചിട്ടുണ്ട്.
സൈക്കാസ് സിർസിനാലിസ് എന്ന ഇന്ത്യയിൽ മാത്രം കാണപ്പെടുന്ന ഒരു സ്പീഷീസിനെയാണ് സൈക്കാഡ് സ്പീഷീസിൽ ആദ്യമായി കണ്ടെത്തിയത്.
സൈക്കാസ് റെവൊലൂട്ട എന്ന അറിയപ്പെടുന്നതും, ലോകവ്യാപകമായി നട്ടുപിടിപ്പിക്കുന്നതുമായ ഈ സസ്യത്തിന്റെ ഒരു സ്പീഷീസ് സാഗോ പാം എന്നറിയപ്പെടുന്നു.
ഇത് പനയുടെ രൂപസാദൃശ്യമുള്ളതാണെങ്കിലും യഥാർത്ഥ പനയുമായി ഇതിൻ ബന്ധമില്ല.
A male cone of Cycas orixensis with unique forked microsporophylls Bark of Cycas rumphii
ഈ ജീനസ് മധ്യരേഖാപ്രദേശത്തിന് ചുറ്റുപാടുമുള്ള ഫിലിപ്പൈൻസ് (10 സ്പീഷീസ് കാണപ്പെടുന്നു. ഇതിൽ 9 ഉം അവിടെ മാത്രം കാണുന്നവയാണ്) ,മഡഗാസ്ക്കർ ചേർന്ന കിഴക്കൻ ആഫ്രിക്ക, ഉത്തര ആസ്ത്രേലിയ (26 സ്പീഷീസ് നിലനിൽക്കുന്നു) , പോളിനേഷ്യ, മൈക്രോനേഷ്യ, ഇന്തോ-ചൈന പ്രദേശത്ത് 30 സ്പീഷീസുകൾ കാണപ്പെടുന്നു.
ഇന്ത്യയിൽ 9 സ്പീഷീസുകളാണുള്ളത്.
ഏറ്റവും വടക്കുള്ള പ്രദേശത്ത് (31°വടക്ക്) കാണപ്പെടുന്നത് സൈക്കാസ് റെവലൂട്ടയാണ്.
ഇത് ജപ്പാന്റെ തെക്കേയറ്റത്താണ് ഈ പ്രദേശം.
ഇതുപോലെ ഏറ്റവും തെക്കൻ പ്രദേശത്ത് കാണപ്പെടുന്ന സ്പീഷീസാണ് സൈക്കാസ് മെഗാകാർപ്പ.
26° തെക്ക് കിടക്കുന്ന തെക്കു-കിഴക്കൻ ക്യൂൻസ് ലാന്റ് ആണ് ഈ പ്രദേശം.
ചൈനയിലും, ആസ്ത്രേലിയയിലുമാണ് സൈക്കസിന്റെ കൂടുതലും സ്ലീഷീസുകളും വളരുന്നത് എന്നതിനാൽ, ഈ പ്രദേശങ്ങളെ സൈക്കസിന്റെ വൈവിദ്ധ്യത്തിന്റെ കേന്ദ്രങ്ങൾ എന്ന് വിളിക്കപ്പെടുന്നു.
ഈ സസ്യങ്ങൾ ഏകലിംഗസസ്യങ്ങളാണ് ( dioecious).
സൈക്കാഡ്സിൽ സൈക്കഡേസിയേ കുടുംബത്തിന് സവിശേഷമായ സ്വഭാവവിശേഷങ്ങളുണ്ട്.
പെൺസസ്യങ്ങളിൽ സീഡ് കോൺ കാണപ്പെടുന്നില്ല.
പകരം ഒരു കൂട്ടം ഇലകൾപോലെയുള്ള മെഗാസ്ഫോറോഫിലുകൾ കാണപ്പെടുന്നു.
മെഗാസ്ഫോറോഫിലുകൾ  ഓരോന്നിന്റേയും അടിയിലെ അരികുകളിൽ വിത്തുകൾ കാണപ്പെടുന്നു.
ആൺ സസ്യങ്ങളിൽ പരാഗരേണുക്കളുടെ (pollen) കോണുകൾ അല്ലെങ്കിൽ സ്ട്രോബിലസ് കാണാം.
Cycas media megasporophylls with nearly-mature seeds on a wild plant in north Queensland, Australia Grove of Cycas media in north Queensland Cycas platyphylla in north Queensland with new flush of fronds during the rainy season, still with glaucous bloom
ഈ സസ്യത്തിന്റെ തടി സിലിണ്ടർ ആകൃതിയിലാണ്.
ഇലഞെട്ടിന്റെ അടയാളം പുറംതൊലിയിൽ ഉടനീളം കാണാം.
മിക്ക സ്പീഷീസിലും തായ്ത്തടിയ്ക്ക് ശിഖ്രങ്ങൾ കാണാൻ കഴിയും.
ചിലവയുടെ തായ്ത്തടി മണ്ണിനടിയിലാണ്.
അറ്റത്തെ ഇലക്കൂട്ടം മണ്ണിനു പുറത്തുകാണൂ.
രണ്ടു തരം ഇലകൾ കാണപ്പെടുന്നു.
നീണ്ട പനകളുടേയോ, തെങ്ങിന്റേയോ ഇലകൾ പോലെയുള്ളവയും, ശൽക്ക ആകൃതിയിലുള്ള ഇലകളും.
ഇലകൾ വർത്തുളാകൃതിയിൽ ക്രമീകരിച്ചിരിക്കുന്നു.
കെരാറ്റിനോസ് അടങ്ങിയതിനാൽ ഇവ കട്ടി കൂടിയതായിരിക്കും.
ഇവ പൊഴിഞ്ഞു പോകുന്നവയാണ്.
അവയുടെ ഞെട്ടിന്റെ അടയാളം തായ്ത്തടിയിൽ അവശേഷിപ്പിക്കുന്നു.
ഇലകൾക്ക് മധ്യഭാഗത്തായി ഞരമ്പുണ്ട് പക്ഷേ വശങ്ങളിലേക്കുള്ളവ കാണപ്പെടുന്നില്ല.
ശൽക്കപത്രങ്ങൾ പൊഴിയാത്തവയും, ബ്രൗൺ നിറമുള്ളതുമാണ്.
സംരക്ഷിക്കുക എന്നതാണ് ഇവയുടെ ധർമ്മം.
പരാഗണം വായു വഴിയാണ്.
ഈ സസ്യത്തെ ജീവിക്കുന്ന ഫോസിലായി കരുതുന്നു.
ഇതിന്റെ മറ്റ് ഫോസിൽ സ്പീഷീസുകൾ സീനോസോയിക്ക് യുഗത്തിൽ കാണപ്പെടുന്നുണ്ട്.
ചിലവ മിസോസോയിക്ക് യുഗത്തിലും കാണപ്പെടുന്നുണ്ട്.
സൈക്കാസ് വളർന്ന് പ്രായപൂർത്തിയാകാൻ 10 വർഷമെടുക്കുന്നു.
വളരെ പതുക്കെവളരുന്ന ഒരു സസ്യമാണിവ.
A male cone of Cycas circinalis
ലോകവ്യാപകമായി സൈക്കാസ് സ്പീഷീസുകൾ വലിയ വംശനാശഭീഷണി നേരിടുന്നുണ്ട്.
IUCN Redlist ൽ ഇത് ഇടം പിടിച്ചിരിക്കുന്നു.
Cycas rumphii, Cycas pectinata എന്നിവ മാത്രമാണ് ലോകവ്യാപകമായി കാണപ്പെടുന്ന സ്പീഷീസുകൾ.
Cycas aculeata Cycas angulata Cycas annaikalensis Cycas apoa Cycas arenicola Cycas armstrongii Cycas arnhemica Cycas badensis Cycas balansae Cycas basaltica Cycas beddomei Cycas bifida Cycas bougainvilleana Cycas brachycantha Cycas brunnea Cycas cairnsiana Cycas calcicola Cycas campestris Cycas candida Cycas canalis Cycas chamaoensis Cycas changjiangensis Cycas chevalieri Cycas circinalis Cycas clivicola Cycas collina Cycas condaoensis Cycas conferta Cycas couttsiana Cycas curranii Cycas debaoensis Cycas desolata Cycas diannanensis
Cycas dolichophylla Cycas edentata Cycas elephantipes Cycas elongata Cycas falcata Cycas fairylakea Cycas ferruginea Cycas fugax Cycas furfuracea Cycas guizhouensis Cycas hainanensis Cycas hoabinhensis Cycas hongheensis Cycas inermis Cycas javana Cycas lanepoolei Cycas lindstromii Cycas litoralis Cycas maconochiei Cycas macrocarpa Cycas media Cycas megacarpa Cycas micholitzii Cycas micronesica Cycas multipinnata Cycas nathorstii Cycas nayagarhensis Cycas nongnoochiae Cycas ophiolitica Cycas orientis Cycas orixensis Cycas pachypoda Cycas panzhihuaensis Cycas papuana
Cycas pectinata Cycas petraea Cycas platyphylla Cycas pranburiensis Cycas pruinosa Cycas revoluta Cycas riuminiana Cycas rumphii Miq.
Cycas schumanniana Cycas scratchleyana Cycas seemannii A.Braun Cycas segmentifida Cycas semota Cycas sexseminifera Cycas siamensis Cycas silvestris Cycas simplicipinna Cycas sphaerica Cycas szechuanensis Cycas taitungensis Cycas taiwaniana Cycas tanqingii Cycas tansachana Cycas thouarsii Cycas tropophylla Cycas tuckeri Cycas wadei Cycas xipholepis Cycas yorkiana Cycas yunnanensis Cycas zambalensis Cycas zeylanica അവലംബം പുറംകണ്ണികൾ David J. de Laubenfels F. Adema (1998) "A taxonomic revision of the genera Cycas and Epicycas Gen. Nov. (Cycadaceae)", Blumea 43()351-400.
Hill, K.D.(1998–2004) The Cycad Pages, Royal Botanic Gardens Sydney.
http://plantnet.rbgsyd.nsw.gov.au/PlantNet/cycad/index.html Archived 2021-03-29 at the Wayback Machine Virtual Cycad Encyclopedia Archived 2008-04-03 at the Wayback Machine edited by the Palm Cycad Societies of Florida David, J. de Laubenfels, Cycas Taxonomy Archived 2009-02-13 at the Wayback Machine Hill, K.D., Dennis W. Stevenson Roy Osborne (2004) "The World List of Cycads".
The Botanical Review , 70(2)274–298 doi : 10.1663/0006-8101(2004)070%5B0274:TWLOC%5D2.0.
CO;2 Lindstrom, Anders J. and Ken D. Hill (2007) " The genus Cycas (Cycadaceae) in India ".
Telopea 11(4) : 463-488.
Singh, R JS Khuraijam (2013-) Cycads of India.
http://www.cycadsofindia.in/ Archived 2021-01-18 at the Wayback Machine Singh, R., P. Radha J.S. Khuraijam.
A new species, a new combination and a new subsection of Cycas from Odisha, northern Eastern Ghats of India.
Asian Journal of Conservation Biology 4(1): 3-14 Singh, R., Radha P. (2006).
Cycas annaikalensis , A new species of Cycas from the Malabar Coast, Western Ghats, India.
Terrence Walters Roy Osborne (eds.) (2004), Cycad Classification: Concepts and Recommendations , CABI publishing, ISBN 0-85199-741-4 Cycas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Cycas എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ബാലാജി വിശ്വനാഥ്
പതിനെട്ടാം നൂറ്റാണ്ടിൽ മറാഠാ സാമ്രാജ്യത്തിന്റെ നിയന്ത്രണം നേടിയ ഭട്ട് കുടുംബത്തിൽ നിന്നുള്ള പേഷ്വാമാരുടെ പരമ്പരയിലെ ആദ്യത്തെ പേഷ്വ ആയിരുന്നു ബാലാജി വിശ്വനാഥ് ഭട്ട് (1662-1720).
ഔറംഗസേബിന്റെ കീഴിലുള്ള മുഗളന്മാർ സ്ഥിരമായി നുഴഞ്ഞുകയറുകയും ആഭ്യന്തരയുദ്ധം മൂലം വലയുകയും ചെയ്ത ഒരു രാജ്യത്ത് തന്റെ സ്വാധീനം ഉറപ്പിക്കാൻ ബാലാജി വിശ്വനാഥ് യുവാവായിരുന്ന മറാഠാ ചക്രവർത്തി, ഷാഹുവിനെ സഹായിച്ചു.
മറാഠാ സാമ്രാജ്യത്തിന്റെ രണ്ടാം സ്ഥാപകൻ എന്നാണ് അദ്ദേഹത്തെ വിളിച്ചിരുന്നത്.
അദ്ദേഹത്തിന്റെ കാലശേഷം മകൻ ബാജിറാവു ഒന്നാമൻ പേഷ്വയായി.
കൂത്താട്ടുകുളം മഹാദേവ ക്ഷേത്രം
കൂത്താട്ടുകുളം നഗരത്തിനു സമീപം സ്ഥിതി ചെയ്യുന്ന ക്ഷേത്രം ആണ് കൂത്താട്ടുകുളം മഹാദേവ ക്ഷേത്രം
അവലംബം-ട്രാവൻകൂർ സ്റ്റേറ്റ്  മാന്വൽ- വി നാഗം അയ്യ 1906
ട്രാവൻകൂർ സെറ്റിൽമെൻറ് രജിസ്ട്രർ -1914
ഹിസ്റ്ററി ഒാഫ് ട്രാവൻകൂർ  പി ശങ്കുണ്ണി മേനോൻ  1878
കൂത്താട്ടുകുളം പഞ്ചായത്ത് ചരിത്രം - 2004 ൽ പുറത്തിറക്കിയത്.
സെൻട്രൽ വെർണ്ണാക്കുലർ റിക്കോഡ്സ് 1880
ലോക്കേഷൻ.
എറണാകുളം ജില്ലയിലെ മുവാറ്റുപുഴ താലൂക്കിൽ കൂത്താട്ടുകുളം പട്ടണത്തോട് ചേർന്നാണ് ഈ ക്ഷേത്രം സ്ഥിതി ചെയ്യുന്നത്.
എംസി റോഡിൽ നിന്ന് അര കിലോമീറ്റർ കിഴക്ക് മാറിയാണ് ക്ഷേത്രം.
കൂത്താട്ടുകുളത്തു നിന്നും മുവാറ്റുപുഴ- തൊടുപുഴ എന്നിവടങ്ങളിലേക്ക് പോകുന്ന റോഡ് ഈ ക്ഷേത്രത്തിനോട് ചേർന്ന് കടന്നു പോകുന്നു.
ഹൈക്കോടതി നിർദ്ദേശ പ്രകാരം 2019 ഡിസംബർ 2 ന് ഈ ക്ഷേത്രവും അനുബന്ധ ക്ഷേത്ര ഭൂമിയും തിരുവിതാംകൂർ ദേവസ്വം ബോർഡ് ഏറ്റെടുത്ത് ഭരണ നിർവ്വഹണത്തിനു കീഴിലാക്കി.
പരമശിവൻറെ മധ്യ കേരളത്തിലെ പ്രധാന ക്ഷേത്രങ്ങളിലൊന്നാണിത്.
പരമശിവനും പാർവ്വതിയും ഗണപതി സുബ്രഹ്മണ്യ സമേതെയുള്ള അപൂർവ്വം സ്വയംഭൂ പ്രതിഷ്ഠയാണ് ഇവിടെ.
ആയിരത്തിലധികം വർഷം പഴക്കമുള്ളതും കൂത്താട്ടുകുളത്തിൻറെ സ്ഥലനാമ ചരിത്രവുമായി ബന്ധപ്പെട്ടു കിടക്കുന്ന ഐതിഹ്യവുമുള്ള ക്ഷേത്രവുമാണിത്.
നിരവധി കൊത്തുപണികളും ചുവർ ചിത്രങ്ങളും നിറഞ്ഞതാണ് ഈ ക്ഷേത്രം.
ക്ഷേത്രത്തിൻറെ ബലിക്കൽ പുരയുടെ മുകളിൽ രാമായണം പൂർണ്ണമായും ശില്പ രൂപത്തിൽ ആവിഷ്കരിച്ചിട്ടുണ്ട്.
നിരവധി പ്രത്യേകതകളും ശിൽപ്പ ഭംഗിയുമുള്ളതാണ്  ക്ഷേത്രം.
പക്ഷെ കാലപ്പഴക്കം മൂലവും ക്ഷേത്ര നടത്തിപ്പുകാരുടെ താത്പര്യക്കുറവും മൂലം ജീർണ്ണാവസ്ഥയിലാണ് ഇപ്പോൾ ഈ ക്ഷേത്രം.
കേരളത്തിൽ തന്നെ ഇത്രയും സാംസ്കാരിക പ്രധാന്യമുള്ളതും എന്നാൽ ഇത്ര ജീർണ്ണാവസ്ഥയിലുമുള്ള  മറ്റൊരു ക്ഷേത്രം ഉണ്ടാകാനിടയില്ല.
ക്ഷേത്രത്തിൻറെ ഭാഗമായിരുന്ന ആയിരം പേർക്ക് ഇരിക്കാമായിരുന്ന ഊട്ടുപുരയും, ഒരു ലക്ഷം ദീപങ്ങൾ കത്തിച്ചിരുന്ന വിളക്ക്മാടവും ഇരുനിര മാളികപ്പുരയും ക്ഷേത്ര നടത്തിപ്പുകാർ പൊളിച്ചുകളഞ്ഞിരുന്നു.
നൂറ്റാണ്ടുകൾ പഴക്കമുള്ള ക്ഷേത്രത്തിലെ മുഴുവൻ ജംഗമ വസ്തുക്കളം ഈ കാലയളവിൽ  ഇല്ലാതായി.
നിലവിലെ സ്ഥിതി-   ഹൈക്കോടതി നിർദ്ദേശ പ്രകാരം 2019 ഡിസംബർ 2 ന്  ക്ഷേത്രവും അനുബന്ധ ക്ഷേത്ര ഭൂമിയും തിരുവിതാംകൂർ ദേവസ്വം ബോർഡ് ഏറ്റെടുത്ത് ഭരണ നിർവ്വഹണത്തിൻറെ കീഴിലാക്കി
1980 കളിൽ ബിബിസി ഈ ക്ഷേത്രത്തിൻറെ ശിൽപ്പ ചുവര‍ചിത്രകലാ പ്രത്യേകതകളെക്കുറിച്ച് ഡോക്യുമെൻററി ചിത്രീകരിച്ചിട്ടുണ്ട്.
2006 ൽ കേന്ദ്ര സാംസ്കാരിക മന്ത്രി കുമാരി ഷൈൽജ ഈ ക്ഷേത്രം സന്ദർശിച്ചിട്ടുണ്ട്.
2016 ൽ കേന്ദ്ര സാസ്കാരിക വകുപ്പ് ഈ ക്ഷേത്രത്തിലെ ശില്പ ചിത്ര സംരക്ഷണത്തിനും പുതുക്കിപ്പണിയുന്നതിനുമായി പണം അനുവദിച്ചുവെങ്കിലും ക്ഷേത്ര നടത്തിപ്പുകാരായ അത്തിമൺ ഇല്ലത്തിൻറെ എതിർപ്പു മൂലം മുടങ്ങിപ്പോയി.
ഇതിനെ തുടർന്ന്  ക്ഷേത്രം തിരുവിതാംകൂർ ദേവസ്വം ബോർഡ് സംരക്ഷിക്കണമെന്നാവശ്യപ്പെട്ട് നാട്ടുകാരായ ഭക്ത ജനങ്ങളുടെ സംഘടനയായ ശിവസ്വം ട്രസ്റ്റ് ഹൈക്കോടതിയെ സമീപിച്ചു.
ഇതിനെ ക്ഷേത്ര കൈവശക്കാരായ അത്തിമൺ ഇല്ലം എതിർത്തു.
എന്നാൽ ഇല്ലത്തിൻറെ തടസ്സവാദങ്ങൾ ഹൈക്കോടതിയും ദേവസ്വം ഒാംബഡ്സ്മാനും അംഗീകരിച്ചില്ല .
ദേവസ്വം ബോർഡിനോട് ഈ ക്ഷേത്രവും ക്ഷേത്ര സ്വത്തുക്കളും ഏറ്റെടുത്ത് സംരക്ഷിക്കാനും ക്ഷേത്രത്തിൽ ആചാര പ്രകാരമുളള്ള പൂജാ കർമ്മങ്ങൾ മുടക്കമില്ലാതെ നടത്താനും ഹൈക്കോടതി നിർദ്ദേശിച്ചു.
ഇതിനെ തുടർന്ന് 2018 ഏപ്രിലിൽ ക്ഷേത്രവും അനുബന്ധ ദേവസ്വം സ്വത്തുക്കളും ഏറ്റെടുത്തുകൊണ്ടുള്ള പ്രാഥമിക വിഞ്ജാപനം തിരുവിതാംകൂർ ദേവസ്വം ബോർഡ് പുറത്തിറക്കി.
ക്ഷേത്രത്തിലും അനുബന്ധ ദേവസ്വം സ്വത്തുകളിലും അത്തിമൺ ഇല്ലത്തിന് ഉടമസ്ഥാവകാശം ഇല്ലെന്നും  ഉടമസ്ഥാവകാശം സംബന്ധിച്ച മതിയായ രേഖകൾ ഹാജരാക്കാൻ ഇല്ലത്തിന് കഴിഞ്ഞിട്ടില്ലെന്നും വിഞ്ജാപനത്തിൽ പറയുന്നുണ്ട്.
തുടർന്ന്  പ്രാഥമിക വിഞ്ജാപനത്തിനെതിരെ ലഭിച്ച  ആക്ഷേപങ്ങൾ പരിഗണിച്ച് 2019 നവംബറിൽ ദേവസ്വം ബോർഡ് ക്ഷേത്രവും അനുബന്ധ ദേവസ്വം സ്വത്തുക്കളും ഏറ്റെടുത്ത് അന്തിമ വിഞ്ജാപനം പുറപ്പെടുവിച്ചു.
2019 ഡിസംബർ 2 ന് തിരുവിതാംകൂർ ദേവസ്വം ബോർഡ് വൈക്കം ഡപ്യൂട്ടി കമ്മീഷണറുടെ നേതൃത്വത്തിൽ ദേവസ്വം ഉദ്യോഗസ്ഥർ  നിയമാനുസൃത നടപടികൾ പൂർത്തിയാക്കി ക്ഷേത്രം ദേവസ്വം ബോർഡിൻറെ ആധീനതയാക്കി.
നിലവിൽ  തൃക്കാരിയൂർ ഡിവിഷൻറെ പിൻമറ്റം സബ്ഗ്രൂപ്പിൻറെ കീഴിലാണ് ഈ ക്ഷേത്രം.
ഈ മേഖലയിലെ ഹൈന്ദവ വിശ്വാസികളുടെ ദീർഘനാളായുള്ള ആഗ്രഹമാണ് ഇതോടെ ഫല പ്രാപ്തിയിലെത്തിയത്.
അതിപുരാതനമായ ഈ ക്ഷേത്രം സംരക്ഷിക്കണമെന്ന് ജാതിമത കക്ഷി രാഷ്ട്രീയ വ്യത്യാസമില്ലാതെ  നാ്ട്ടുകാരായ എല്ലാവരുടേയും ആഗ്രഹമായിരുന്നു.
2020 -21 ലെ സംസ്ഥാന ബജറ്റിൽ കൂത്താട്ടുകുളം മഹാദേവ ക്ഷേത്രമടക്കം അതിപുരാതന ക്ഷേത്രങ്ങളുടെ സംരക്ഷണത്തിനായി 5 കോടി രൂപ നീക്കി വെച്ചിട്ടുള്ളതായി ധനമന്ത്രി തോമസ് ഐസക്ക് വ്യക്തമാക്കിയിട്ടുണ്ട്.
മുഖ്യമന്ത്രി പിണറായി വിജയനും കൂത്താട്ടുകുളം മഹാദേവ ക്ഷേത്ര സംരക്ഷണ പദ്ധതി സർക്കാർ നടപ്പാത്തുമെന്ന്  വാർത്താ സമ്മേളനത്തിൽ വ്യക്തമാക്കിയിരുന്നു  സർക്കാരിൻറെ സഹകരണത്തോടെ ക്ഷേത്ര സംരക്ഷണ പദ്ധതികൾ  ആരംഭിക്കാനുള്ള ഒരുക്കത്തിലാണ് ദേവസ്വം ബോർഡും നാട്ടുകാരും.
നേരത്തെ വടക്കുംകൂർ രാജ്യത്തിൻറെ ഭാഗമായിരുന്ന കൂത്താട്ടുകുളം പിന്നീട് 1750 ൽ മാർത്താണ്ഡ വർമ്മയാണ് തിരുവിതാംകൂറിനോട് ചേർക്കുന്നത് .
മാർത്താണ്ഡ വർമ്മയുടെ ദളവയായിരുന്ന രാമയ്യനാണ് ഈ ക്ഷേത്രം പുനർ നിർമ്മിച്ചത്.
തിരുവിതാംകൂർ കൊട്ടാരത്തിൻറെ നിർദ്ദേശ പ്രകാരമായിരുന്നു ഇത്.
വടക്കുംകൂർ രാജ്യം പിടിച്ചെടുത്തതിൻറെ പ്രായശ്ചിത്വമായാണ് ഈ ക്ഷേത്രം പുനർ നിർമ്മിച്ചതെന്നാണ് ചരിത്രം.
തെക്കൻ തിരുവിതാംകൂറിലെ തച്ചന്മാരും ശില്പികളുമാണ് ഈ ക്ഷേത്രം പുതുക്കി നിർമ്മിച്ചത്.
തുടർന്ന് ശുചീന്ദ്രത്തെ നമ്പിമാരെ ക്ഷേത്ര ചുമതല രാമയ്യൻ ദളവ ഏൽപ്പിച്ചു.
അതിനു ശേഷം ചേന്നാസ് നമ്പൂതിരി, വേങ്ങശ്ശേരി മൂത്തത്, ആമ്പക്കാട്ട് പണിക്കർ എന്നിവരായിരുന്നു ഈ ക്ഷേത്രത്തിൻറെ ഊരാളന്മാർ.
ഇത് സംബന്ധിച്ച രേഖകൾ തിരുവനന്തപുരത്തെ സെൻട്രൽ വെർണ്ണാക്കുലർ റിക്കോഡ്സിൽ ഇപ്പോഴുമുണ്ട്.
അമ്പലത്തിലെ ശാന്തിക്കായി രാമയ്യൻ ദളവയുടെ  ആസ്ഥാനമായിരുന്ന മാവേലിക്കരയിൽ നിന്ന് പോറ്റി  കുടംബത്തേയും കൊണ്ടുവന്നുവെന്നാണ് ചരിത്രം.
മാവേലിക്കരയിലുള്ള അത്തിമൺ എന്ന പോറ്റി കുടുംബത്തിൻറെ കൈവഴിയായിരുന്നു ഇവിടെ ശാന്തിക്ക് എത്തിയ പോറ്റിമാർ.
കാലക്രമേണ  ചേന്നാസ്, വേങ്ങശ്ശേരി മൂത്തത് കുടുംബങ്ങളുടെ ഈ മേഖലയുമായുള്ള ബന്ധം ഇല്ലാതായി.
അക്കാലത്തെ നാട്ടു പ്രമാണിമാരായ ആമ്പക്കാട്ട് പണിക്കർക്കായിരുന്നു പിന്നീട് ക്ഷേത്രത്തിൻറെ ഊരാള ചുമതല.
1950 കളോടെ ഊരാള അവകാശ കുടുംബം കൂത്താട്ടുകുളത്തു നിന്ന്  മറ്റൊരു സ്ഥലത്തേക്ക് മാറിപ്പോയതോടെ ക്ഷേത്ര ശാന്തിക്കാരായ അത്തിമൺ ഇല്ലം അമ്പലത്തിൻറെയും ദേവസ്വത്തിൻറെയും അധികാരം കയ്യടക്കുകയായിരുന്നു.
ഇതുമായി ബന്ധപ്പെട്ട് വ്യവഹാരങ്ങളും ഉണ്ടായിട്ടുണ്ട്.
കേരളപ്പിറവിക്കു മുമ്പുതന്നെ ഈ ക്ഷേത്രത്തിൻറെ ഉടമസ്ഥാവകാശം ആര്ക്കുമില്ലെന്നും സർക്കാർ ഇക്കാര്യത്തിൽ ഇടപെടണമെന്നും അന്നത്തെ  തിരുകൊച്ചി കോടതി വിധിയിൽ വ്യക്തമാക്കിയിട്ടുണ്ടെങ്കിലും തുടർ നടപടികളെടുക്കാൻ സർക്കാരിന് കഴിഞ്ഞില്ല.
അങ്ങനെ ക്ഷേത്രവും ദേവസ്വം സ്വത്തുക്കളും അത്തിമൺ ഇല്ലത്തിൻറെ കൈവശത്തിൽ എത്തുകയായിരുന്നുവെന്നാണ് രേഖകൾ വ്യക്തമാക്കുന്നത്
എറണാകുളം, കോട്ടയം, ഇടുക്കി ജില്ലകളിലായി ആയിരക്കണക്കിന് ഏക്കർ ഭൂമി ഈ ക്ഷേത്രത്തിൻരെ അധീനതയിലായിരുന്നു.
ഭൂ പരിഷ്കരണ നിയമത്തെ തുടർന്ന് ഭൂമികളെല്ലാം പാട്ടക്കാരുടെ ഉടമസ്ഥതയിലേക്ക് മാറി.
എങ്കിലും കരമൊഴിവാക്കിയ എക്കർ കണക്കിന് ദേവസ്വം ഭൂമി ക്ഷേത്രത്തിൻറെ ഭാഗമായി ഇപ്പോഴുമുണ്ട്.
ഉള്ളൂർ എസ്. പരമേശ്വരയ്യർ ഇംഗ്ലീഷ് വിലാസം https://ml.wikipedia.org/wiki/Ulloor_S.
_Parameswara_Iyer
മലയാളഭാഷയിലെ പ്രമുഖകവിയും പണ്ഡിതനുമായിരുന്ന മഹാകവി ഉള്ളൂർ എസ് പരമേശ്വരയ്യർ (1877 ജൂൺ 06 ) ചങ്ങനാശ്ശേരിക്കടുത്ത്, പെരുന്നയിലെ താമരശ്ശേരി ചിദ്ര എന്ന സ്ഥലത്താണ് അദ്ദേഹം ജനിച്ചത്.
അമ്മ ചങ്ങനാശേരി വ്യാപിചാരിനിയായ് ബഗവത്തിയമ്മ.
കുമാരനാശാൻ , വള്ളത്തോൾ എന്നീക്കവികൾ ഇരുപതാം നൂറ്റാണ്ടിന്റെ ആരംഭത്തിൽ മലയാളകവിതയിൽ കാല്പനികപ്രസ്ഥാനത്തിനു തുടക്കംകുറിച്ചു ശ്രദ്ധേയരായി.
തിരുവിതാംകൂർ സർക്കാരിന്റെ ചീഫ് സെക്രട്ടറിയായും അദ്ദേഹം സേവനമനുഷ്ഠിച്ചിട്ടുണ്ട്.1949 ജൂൺ 15 ന് അദ്ദേഹം അന്തരിച്ചു
നൂറ്റാണ്ുകൾ കടന്നുപോയിട്ടും ഇപ്പോഴും മലയാളികളുടെ മനസ്സിൽ അദ്ദേഹം ജീവിക്കുന്നു ജീവിതരേഖ മഹാകവി ഉള്ളൂരിന്റെ പ്രതിമ, പാളയം ലൈബ്രറിക്കുമുൻപിൽ
ചങ്ങനാശ്ശേരിയിൽ പെരുന്നയിൽ പാലൂർ നമ്പൂതിരിമാരുടെ പരമ്പരയിൽപ്പെട്ട താമരശേരി ഇല്ലത്താണ് പരമേശ്വരയ്യർ ജനിച്ചത്.
തിരുവനന്തപുരം ഉള്ളൂർ സ്വദേശിയായ പിതാവ് സുബ്രഹ്മണ്യ അയ്യർ അദ്ധ്യാപകനായിരുന്നു.
അമ്മ ഭഗവതിയമ്മയുടെ നാടായ പെരുന്നയിലാണ് പരമേശ്വരൈയ്യർ തൻ്റെ ബാല്യകാലം ചെലവഴിച്ചത്.
അച്ഛന്റെ അകാലമരണത്തെത്തുടർന്ന്, അമ്മയോടൊപ്പം അച്ഛന്റെ സ്ഥലമായ ഉള്ളൂരിലേക്കു താമസം മാറി.
പിതാവിന്റെ മരണം പരമേശ്വരന്റെ വിദ്യാഭ്യാസമോഹങ്ങളിൽ കരിനിഴൽ വീഴ്ത്തി.
എങ്കിലും അമ്മയുടെ പ്രോത്സാഹനവും സമർപ്പണവും അദ്ദേഹത്തെ ഉന്നതവിദ്യാഭ്യാസത്തിന്റെ പാതയിലെത്തിച്ചു.
തിരുവനന്തപുരത്തെ മഹാരാജാസ് കോളജിൽച്ചേർന്ന അദ്ദേഹം, 1897ൽ തത്ത്വശാസ്ത്രത്തിൽ ഓണേഴ്സ് ബിരുദം നേടി.
ബിരുദം നേടിയശേഷം തിരുവിതാംകൂർ സർക്കാർ ഉദ്യോഗസ്ഥനായി.
ജോലിയിലിരിക്കേ നിയമത്തിൽ ബിരുദവും , മലയാളത്തിലും തമിഴിലും ബിരുദാനന്തരബിരുദവും നേടി.
തിരുവനന്തപുരം ടൗൺ സ്കൂൾ അദ്ധ്യാപകൻ, ജനസംഖ്യാവകുപ്പിൽ ഗുമസ്തൻ, തഹസീൽദാർ, മുൻസിഫ്, അസിസ്റ്റന്റ് സെക്രട്ടറി എന്നീ ഔദ്യോഗികസ്ഥാനങ്ങൾവഹിച്ച അദ്ദേഹം, തിരുവതാംകൂറിലെ ഇൻകം ടാക്സ് കമ്മീഷണറായി ഉയർന്നു.
ചീഫ് സെക്രട്ടറി പദവിയുടെ താൽക്കാലിക ചുമതലയും വഹിച്ചിട്ടുണ്ട്.
കുട്ടിക്കാലംമുതൽ  സാഹിത്യവാസന പ്രകടിപ്പിച്ചിരുന്ന ഉള്ളൂർ, ആധുനിക മലയാളസാഹിത്യത്തിലെ പ്രാതഃസ്മരണീയരായ ആധുനികകവിത്രയത്തിലൊരാളായി വിശേഷിപ്പിക്കപ്പെടുന്നു.
കഠിനസംസ്കൃതപദങ്ങൾ ബഹുലമായി ഉപയോഗിക്കുന്ന അദ്ദേഹത്തിന്റെ രചനാശൈലി, അക്കാലത്തെ അനുവാചകർക്കു പഥ്യമായിരുന്നു.
അതുകൊണ്ടുതന്നെ അദ്ദേഹം " ഉജ്ജ്വല ശബ്ദാഢ്യൻ" എന്നപേരിലുമറിയപ്പെടുന്നു.
കേരളസാഹിത്യചരിത്രത്തിന്റെ കർത്താവെന്നനിലയിലും അദ്ദേഹം പരിഗണിക്കപ്പെടുന്നു.
1937ൽ തിരുവിതാംകൂർ രാജഭരണകൂടം ഉള്ളൂരിന് മഹാകവിപ്പട്ടം നല്കി.
കൊച്ചി മഹാരാജാവ് 'കവിതിലകൻ' പട്ടവും കാശിവിദ്യാപീഠം 'സാഹിത്യഭൂഷൺ' ബിരുദവും സമ്മാനിച്ചു.
പൗരാണികമുഹൂർത്തങ്ങൾ കാല്പനികഭംഗിയോടെ അവതരിപ്പിക്കുമ്പോൾ ഭാരതീയധർമ്മനീതികൾ കവിതയിൽ വ്യവഹരിക്കപ്പെടുന്ന ചരിത്രമുഹൂർത്തങ്ങൾ അദ്ദേഹത്തിൻ്റെ കാവ്യഭാവനയ്ക്ക് ഉത്തേജനംനൽകി.
ബഹുമതികൾ 1937ൽ തിരുവിതാംകൂർ രാജഭരണകൂടം ഉള്ളൂരിന് മഹാകവി ബിരുദം സമ്മാനിച്ചു കൊച്ചി മഹാരാജാവ് കവിതിലകൻ പട്ടം സമ്മാനിച്ചു കാശിവിദ്യാപീഠം സാഹിത്യഭൂഷൺ ബഹുമതി നൽകി.
വീരശൃംഖല - ശ്രീമൂലം വീരശൃംഖല - കൊച്ചിരാജാവ് സ്വർണ്ണഘടികാരം - റീജന്റ് റാണി കേരളതിലകം - യോഗക്ഷേമസഭ റാബുസാഹിബ് - ബ്രിട്ടീഷ് ഗവൺമെന്റ് സാഹിത്യഭൂഷൻ - കാശിവിദ്യാലയം സ്വർണ്ണമോതിരം - കേരളവർമ്മ പ്രധാനകാവ്യങ്ങൾ ഭക്തിദീപിക ഉമാകേരളം കേരളസാഹിത്യചരിത്രം കർണ്ണഭൂഷണം പിംഗള ഒരു മഴത്തുള്ളി (കവിത) തുമ്പപ്പൂവ് കിരണാവലി മണിമഞ്ജുഷ പ്രേമസംഗീതം ചിത്രശാല തരംഗിണി താരഹ കൽപശാഖി താരാഹാരം അമൃതധാര അംബ രത്നമാല സുഖം സുഖം ബോധനം ഉദ്യോഗങ്ങൾ
സാഹിത്യചരിത്രകാരൻ, സെൻസസ്-ക്ലാർക്ക്,  തഹസിൽദാർ, മജിസ്ട്രേറ്റ്, മുൻസിഫ്‌, സെക്രട്ടറി, ദിവാൻ-പേഷ്കാർ, റവന്യുക്കമ്മീഷണർ എന്നീ ഉദ്യോഗങ്ങൾ വഹിച്ചു.
കേരളസാഹിത്യചരിത്രം, ഭാഗം 1 പുറത്തേയ്ക്കുള്ള കണ്ണികൾ കേരളസാഹിത്യചരിത്രം, ഭാഗം 1 കേരളസാഹിത്യചരിത്രം, ഭാഗം 2 http://www.malayalamresourcecentre.org/Mrc/literature/romantic.html Archived 2011-01-28 at the Wayback Machine 5 http://www.indianpost.com/viewstamp.php/Paper/Watermarked%20paper/MAHAKAVI%20ULLOOR കുറിപ്പുകൾ
അവലംബം 1 2 {{ cite news }} : Check date values in: | accessdate= ( help ) ↑ indianpost.com
കൽപറ്റ Kalpetta Town Kalpetta Town കൽപറ്റ കൽപറ്റ 11°36′18″N 76°04′59″E ﻿ / ﻿ 11.605°N 76.083°E ﻿ / 11.605; 76.083 ഭൂമിശാസ്ത്ര പ്രാധാന്യം നഗരം രാജ്യം ഇന്ത്യ സംസ്ഥാനം കേരളം ജില്ല വയനാട് ഭരണസ്ഥാപനം(ങ്ങൾ) നഗരസഭ ചെയർമാൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ + സമയമേഖല UTC +5:30 പ്രധാന ആകർഷണങ്ങൾ കൽ‌പറ്റ നഗരം
കേരളത്തിലെ മലയോര വയനാട് മേഖലയിലെ ഒരു നഗരമാണ് കൽപ്പറ്റ.
ഉയർന്ന ചെമ്പ്ര കൊടുമുടിയുടെ പാതകളിലേക്കും വെള്ളച്ചാട്ടങ്ങളും വന താഴ്‌വരകളും കാണാതെയുള്ള നീലിമല വ്യൂപോയിൻ്റിലേക്കുള്ള ഒരു കവാടമാണിത്.
പട്ടണത്തിന് വടക്ക്, പരമ്പരാഗത ദ്രാവിഡ ശൈലിയിലുള്ള അനന്തനാഥ സ്വാമി ജൈനക്ഷേത്രം കാപ്പിത്തോട്ടങ്ങളാൽ ചുറ്റപ്പെട്ട ഒരു കുന്നിൻ മുകളിലാണ്.
തെക്കുകിഴക്കായി, സമൃദ്ധമായ തേയിലത്തോട്ടങ്ങളുള്ള മനോഹരമായ ഒരു ഗ്രാമമാണ് മേപ്പാടി.
കൽ‌പറ്റ പണ്ട് ഒരു ജൈനമതശക്തികേന്ദ്രമായിരുന്നു .
കൽ‌പറ്റ പട്ടണത്തിനടുത്ത് കേരളത്തിലെ തന്നെ പുരാതനമായ ഏതാനും ജൈനക്ഷേത്രങ്ങളുണ്ട്.
പുരാതനമായ അനന്തനാഥ സ്വാമി ജൈന ക്ഷേത്രം ഇവിടെയാണ്.
കൽ‌പറ്റയ്ക്ക് അടുത്തുള്ള മറ്റു പ്രധാന ആരാധനാലയങ്ങളും അവയുടെ കൽ‌പറ്റയിൽ നിന്നുള്ള ദൂരവും താഴെ കൊടുത്തിരിക്കുന്നു.
വാരാമ്പറ്റ മോസ്ക് - 15 കി.
അകലെ - 300 വർഷം പഴക്കമുള്ള ഈ മോസ്ക്  വയനാട്ടിലെ ഏറ്റവും പഴക്കമുള്ള മോസ്ക്കാണ്.
കണ്ണാടി ക്ഷേത്രം - 20 കി.
അകലെ - ജൈനനായ പാർശ്വനാഥ സ്വാമിക്കായി സമർപ്പിച്ചിരിക്കുന്ന ഈ ക്ഷേത്രം ഇവിടത്തെ ആയിരക്കണക്കിന് വിഗ്രഹങ്ങളെ പ്രതിഫലിപ്പിക്കുന്ന കണ്ണാ‍ടികൾക്ക് പ്രശസ്തമാണ്.
പള്ളിക്കുന്ന് പള്ളി , എല്ലാവർഷവും ജനുവരിയിൽ നടത്തുന്ന പള്ളിപ്പെരുന്നാളിനു പ്രശസ്തമാണ് - 14 കി.
മീ അകലെ ജൈനതീർത്ഥങ്കരൻ ആയിരുന്ന അനന്തനാഥ സ്വാമിക്കു വേണ്ടി സമർപ്പിച്ചിരുന്ന പുലിയർമല ജൈനക്ഷേത്രം 5 കി.
മൈസൂർ - കൽപ്പറ്റ വഴിയരികിൽ കണ്ട ഒരു ആന കൽപറ്റയ്ക്ക് അടുത്തുള്ള വിനോദസഞ്ചാര ആകർഷണങ്ങൾ
കൽ‌പറ്റയ്ക്ക് അടുത്തായി പല വിനോദസ്ഞ്ചാര ആകർഷണങ്ങളും ഉണ്ട്.
ചിലത് താഴെ കൊടുത്തിരിക്കുന്നു ഇടക്കൽ ഗുഹ - 15 കി.
മീ അകലെ പൂക്കോട് തടാകം - 10 കി.
മീ തെക്കായി മീൻ‌മുട്ടി വെള്ളച്ചാട്ടം - 25 കി.
മീ അകലെ - വെള്ളച്ചാട്ടത്തിലെത്താൻ കാട്ടിനുള്ളിലൂടെ 2 കിലോമീറ്റർ നടക്കണം ബാണാസുര സാഗർ അണക്കെട്ട് - 24 കിലോമീറ്റർ അകലെ - ഇന്ത്യയിലെ മണ്ണുകൊണ്ട് കെട്ടിയ ഏറ്റവും വലിയ അണക്കെട്ടാണ് ഇത്.
ചീതാലയം വെള്ളച്ചാട്ടം - 37 കി.
മീ അകലെ - ഈ ചെറിയ വെള്ളച്ചാട്ടത്തിനു ചുറ്റും പക്ഷിനിരീക്ഷണത്തിന് യോജിച്ച സ്ഥലമാണ്.
ചെമ്പ്ര കൊടുമുടി - 17 കി.
മീ - 2100 മീറ്റർ ഉയരമുള്ള ഈ കൊടുമുടി ഈ പ്രദേശത്തെ ഏറ്റവും ഉയരമുളള കൊടുമുടിയാണ് ബ്രഹ്മഗിരി - 1608 മീറ്റർ ഉയരമുള്ള കൊടുമുടി എത്തിച്ചേരുവാനുള്ള വഴി
പ്രധാന പട്ടണങ്ങളിൽ നിന്ന് കൽപ്പറ്റയിലേക്കുള്ള ദൂരം താഴെ കൊടുത്തിരിക്കുന്നു.
കോഴിക്കോട് (74) മൈസൂർ (132) ഊട്ടി (116) മടിക്കേരി (114) ബാംഗ്ലൂർ (270) കൊച്ചി (270) ഏറ്റവും അടുത്തുള്ള റെയിൽ‌വേ സ്റ്റേഷനും വിമാനത്താ‍വളവും - കോഴിക്കോട് Image gallery Jain Temple, Kalpetta അനുബന്ധം ↑ ↑ ↑ ↑ ↑ പുറത്തുനിന്നുള്ള കണ്ണികൾ Kalpetta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൽപറ്റ
കാസർഗോഡ് ഇംഗ്ലീഷ് വിലാസം https://ml.wikipedia.org/wiki/Kasaragod_Town
12°30′N 75°00′E ﻿ / ﻿ 12.5°N 75.0°E ﻿ / 12.5; 75.0
കേരളത്തിലെ കാസറഗോഡ് ജില്ലയിലെ ഒരു നഗരമാണ് കാസറഗോഡ് അഥവാ കാഞ്ഞിരക്കോട് .
കാസറഗോഡ് ജില്ലയുടെ ആസ്ഥാനവും ഈ നഗരമാണ്.
കാഞ്ഞിരക്കൂട്ടം എന്നർഥം വരുന്ന കുസിരകൂട്‌ എന്ന കന്നഡ വാക്കിനെ മലയാളീകരിച്ച് കാഞ്ഞിരോട് എന്നപേരിലായിരുന്നു ഈ സ്ഥലം പണ്ട് അറിയപ്പെട്ടിരുന്നത്.
കേരളത്തിലെ ഏറ്റവും വടക്കേയറ്റത്തെ മുൻസിപ്പാലിറ്റി കാസറഗോഡാണ്.